b'\n_START_ARTICLE_\nVeronika Deseni\xc5\xa1ka (muzikal)\n_START_PARAGRAPH_\nVeronika Deseni\xc5\xa1ka je muzikal, ki sta ga leta 2016 napisala skladatelj Leon Fir\xc5\xa1t in scenarist in novinar Janez Usenik. Delo je bilo krstno izvedeno 5. julija na Starem gradu v Celju, v re\xc5\xbeiji re\xc5\xbeiserja Marka Plantana in pod umetni\xc5\xa1kim vodstvom Simona Dvor\xc5\xa1aka.\n_START_SECTION_\nVsebina\n_START_PARAGRAPH_\nZgodba temelji na stari legendi iz obdobja rodbine Celjskih grofov in govori o Frideriku II. Celjskem, sinu Hermana II. Celjskega, ki na potovanju po dru\xc5\xbeinskih posestvih sre\xc4\x8da Veroniko Deseni\xc5\xa1ko in se vanjo zaljubi. Njegova \xc5\xbeena Elizabeta Frankopanska v sumljivih okoli\xc5\xa1\xc4\x8dinah umre, kar Frideriku in Veroniki omogo\xc4\x8di poroko. Ko za Elizabetino smrt izve Elizabetina dru\xc5\xbeina, Frankopani Celjanom napovejo vojno, Herman in njegov vitez Jo\xc5\xa1t Sote\xc5\xa1ki pa se spomnita, da se lahko spopadu izognejo, \xc4\x8de vso krivdo zvalijo na Veronikine domnevne \xc4\x8darovni\xc5\xa1ke mo\xc4\x8di in ji sodijo, \xc5\xa1e preden frankopanska vojska prispe do Celja. A me\xc5\xa1\xc4\x8dani Celja se o\xc4\x8ditno la\xc5\xbeni obto\xc5\xbebi uprejo in dose\xc5\xbeejo oprostilno sodbo, kar pa Hermana ne ustavi in takoj po sojenju naro\xc4\x8di Veronikin umor.'